

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | Καλαμάτα, | 19 / 10 / 2015 |
| **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ** |  |
| **ΠΕΡΙΦΕΡΕΙΑΚΗ ΔΙΕΥΘΥΝΣΗΝΣΗ** **ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ** |  |
| **ΠΕΛΟΠΟΝΝΗΣΟΥ** |  |
| **ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ****ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣΣΗΣ ΜΕΣΣΗΝΙΑΣ** | Αριθ. Πρωτ. : | 585 |
| **Στυλιανίδης Χριστόδουλος**Σχολικός Σύμβουλος ΠΕ11 |  |

|  |  |  |  |  |  |
| --- | --- | --- | --- | --- | --- |
| Ταχ. Διεύθυνση | : | Ψαρών 15 - Γραφείο 620Διοικητήριο |  | **ΠΡΟΣ:** | 1. Σχολικές μονάδες Δευτεροβάθμιας Εκπαίδευσης Μεσσηνίας
2. Σχολικές μονάδες Δευτεροβάθμιας Εκπαίδευσης Αργολίδας (δια μέσου της ομάδας Φυσικής Αγωγής Αργολίδας)
 |
| Τ. Κ. - Πόλη | : | Καλαμάτα - 24131 |  |
| Πληροφορίες | : | Μπελογιάννη Παναγιώτα |  |
| Ιστοσελίδα | : | <http://gymnastics.mysch.gr> |  |
| Τηλέφωνο | : | 2721028521 / 2721086091 |  |
| FAX | : | 2721028521 |  |
| email | : | sx\_symbouloi@srv-dide.mes.sch.grstych56@gmail.com |  |
|  | **ΚΟΙΝ:** | 1. Διεύθυνση Δευτεροβάθμιας Εκπαίδευσης Μεσσηνίας
2. Διεύθυνσης Δευτεροβάθμιας Εκπαίδευσης Αργολίδας
3. Τμήμα Επιστημονικής και Παιδαγωγικής Καθοδήγησης Δευτεροβάθμιας Εκπαίδευσης Πελοποννήσου
 |
|  |  |  |  |  |  |

|  |  |
| --- | --- |
| **ΘΕΜΑ:** | **Προγραμματισμός Φυσικής Αγωγής στην Δευτεροβάθμια Εκπαίδευση** |

Αγαπητοί Συνάδελφοι,

Με την έναρξη της σχολικής χρονιάς θα ήθελα να σας ευχηθώ καλή σχολική χρονιά με υγεία και καλή επιτυχία στο δύσκολο έργο σας, την διαπαιδαγώγηση των μαθητών και τη προαγωγή της προσωπικότητάς τους με βάση τις αρχές και τις αξίες του αθλητισμού.

Η Φυσική Αγωγή, όπως γνωρίζετε, συμβάλλει στην αρμονική και ολόπλευρη ανάπτυξη των μαθητών, βοηθά στη βιολογική τους ωρίμανση, εμπλουτίζει το συναισθηματικό τους κόσμο, τους μυεί στα ατομικά και ομαδικά αθλήματα και συντελεί στην κοινωνικοποίησή τους. Αυτό καθιστά τον ρόλο του καθηγητή Φυσικής Αγωγής στο σχολείο πολύπλευρο. Δεν τον περιορίζει μόνο στην διδασκαλία των αντικειμένων του Α. Π. Σ., αλλά τον συνδέει άμεσα με την ανάπτυξη και την υγεία του μαθητή. Η επιστημονική του κατάρτιση του επιτρέπει να είναι γνώστης των νόμων της ανάπτυξης, γνωρίζει τους μορφολογικούς και φυσιολογικούς μηχανισμούς της και κατ’ επέκταση, γνωρίζει τι ωφελεί και τι βλάπτει τον μαθητή.

Το «ευ αγωνίζεσθαι» και η δια βίου άθληση θα μπορούσαν να είναι δύο από τους βασικότερους στόχους του εκπαιδευτικού σας έργου.

**Τί είναι ο προγραμματισμός;**

Προγραμματισμός είναι η επιστημονική πρόβλεψη των διαδοχικών ενεργειών, που πρέπει να πραγματοποιηθούν, μέσα σε ένα συγκεκριμένο χρονικό διάστημα, ούτως ώστε εκπληρωθούν προκαθορισμένοι στόχοι. Συμβάλλει στο να αξιοποιηθούν όσο το δυνατόν καλύτερα όλες οι προσφερόμενες δυνατότητες και αποτελεί ένα χρήσιμο οδηγό στην καθημερινή εκπαιδευτική διαδικασία. Μακροπρόθεσμα προσφέρει την ευκαιρία να γίνουν διορθωτικές κινήσεις για τον επαναπροσδιορισμό όσων εξαρχής είχαν ληφθεί υπόψη στο σχεδιασμό του.

Ο προγραμματισμός του διδακτικού έργου κάθε εκπαιδευτικού Φυσικής Αγωγής περιλαμβάνει τον Ετήσιο Προγραμματισμό, τον Τριμηνιαίο Προγραμματισμό και τον Προγραμματισμό Ημερήσιου μαθήματος και υλοποιείται μέσα από τα ημερήσια πλάνα μαθήματος, τα σχέδια εργασίας και τον σχεδιασμό των υπολοίπων δραστηριοτήτων.

Στις σχολικές μονάδες της Δευτεροβάθμιας Εκπαίδευσης, για το Γυμνάσιο, ο προγραμματισμός της Φυσικής Αγωγής γίνεται σύμφωνα με το *Αναλυτικό Πρόγραμμα Σπουδών του 2003 (Υ.Α. 21072β/Γ2/2003, ΦΕΚ 304 τ.Β'/13-3-2003),* λαμβάνοντας υπόψη την Υ.Α. με Αρ.Πρωτ.115475/Γ2/21-08-2013/ΥΠΑΙΘ/ΦΕΚ2121/2013 με θέμα: «Ωρολόγιο Πρόγραμμα των μαθημάτων των Α΄, Β΄, Γ΄ τάξεων του Ημερησίου Γυμνασίου» και την Υ.Α. με Αρ. Πρωτ. 147633/Γ2/11-10-2013 με θέμα: «Οδηγίες για τη διδασκαλία των μαθημάτων των Α΄, Β΄ & Γ΄ τάξεων Ημερήσιου & Εσπερινού Γυμνασίου για το σχ. έτος 2013-2014».

Στο Γενικό Λύκειο, ο προγραμματισμός γίνεται σύμφωνα με το *Πρόγραμμα Σπουδών για την Φυσική Αγωγή (αρ. πρωτ. 8561/Δ2/19-01-2015 ΥΑ, ΦΕΚ Β΄ 197)*, λαμβάνοντας υπόψη την Υ.Α. με αριθ. Πρωτ. 159298/Δ2/ 09.10.2015 για τις Α’ και Β’ τάξεις ΓΕΛ, καθώς και την Υ.Α. με αριθ. Πρωτ. 151391/Δ2/28.09.2015 για την Γ’ τάξη ΓΕΛ.

**Τι πρέπει να λάβουμε υπόψη στον ετήσιο προγραμματισμό**

1. Την διάρκεια του σχολικού έτους.
2. Τις αργίες του σχολικού έτους.
3. Τις αθλητικές εγκαταστάσεις του σχολείου.
4. Το αθλητικό υλικό του σχολείου.
5. Τις καιρικές συνθήκες.
6. Τον αριθμό εκπαιδευτικών Φυσικής Αγωγής στο σχολείο.
7. Τα ιδιαίτερα χαρακτηριστικά του σχολείου.
8. Την συμμετοχή στους σχολικούς αγώνες.
9. Την συμμετοχή σε εκδηλώσεις.
10. Το επίπεδο των μαθητών.
11. Τους στόχους που θέλουμε να πετύχουμε.

**Ενέργειες πριν τη σύνταξη του προγραμματισμού**

Με την έναρξη του σχολικού έτους και για την καλύτερη σχεδίαση του προγραμματισμού ο Εκπαιδευτικός Φυσικής Αγωγής πρέπει να:

* Ελέγξει τους χώρους που έχει στη διάθεσή του για το μάθημα (γήπεδα, αύλειους χώρους,

αίθουσα πολλαπλών χρήσεων) και να εισηγηθεί στην διεύθυνση του σχολείου ενδεχόμενες επισκευές ή εργασίες συντήρησης.

* Καταγράφει το αθλητικό υλικό του σχολείου (μπάλες, στρώματα, όργανα ενόργανης

γυμναστικής, όργανα ρυθμικής, κώνους, σφαίρες, ακόντια κλπ.), και συντάσσει πρακτικό καταστροφής για τα αθλητικά όργανα που είναι ακατάλληλα, στο βιβλίο υλικού του σχολείου.

* Εισηγείται την προμήθεια αθλητικού υλικού.
* Ενημερώνεται για τον αριθμό των τμημάτων και των μαθητών στα τμήματα που θα

διδάξει.

* Ενημερώνεται για πιθανές αλλαγές στην ισχύουσα νομοθεσία και τα Αναλυτικά

Προγράμματα Σπουδών.

* Έρχεται σε επικοινωνία με τον Σχολικό Σύμβουλο Φυσικής Αγωγής, καθώς και την ομάδα Φυσικής Αγωγής για σχετικά θέματα.
* Εάν στο σχολείο υπηρετούν και άλλοι εκπαιδευτικοί Φυσικής Αγωγής, συνεργάζεται μαζί τους για κοινό προγραμματισμός του μαθήματος Φυσικής Αγωγής και τη χρήση των αθλητικών χώρων και του υλικού.
* Υπολογίζει το σύνολο των διδακτικών ωρών που θα πραγματοποιηθούν κατά τη διάρκεια του σχολικού έτους και την κατανομή των διδακτικών αντικειμένων μέσα σε αυτό.

**Δομή του σχολικού έτους**

Το Σχολικό ‘Έτος στο Γυμνάσιο, αποτελείται από 3 τρίμηνα. Η διάρκεια τους είναι:

1. Α’ τρίμηνο: από 11 Σεπτεμβρίου έως 30 Νοεμβρίου
2. Β’ τρίμηνο: από 1 Δεκεμβρίου έως 29 Φεβρουαρίου
3. Γ’ τρίμηνο: από 1 Μαρτίου έως 15 Μαΐου



Στο Γενικό Λύκειο το Σχολικό Έτος αποτελείται από 2 τετράμηνα, ως εξής:

1. Α’ τετράμηνο: Από 11 Σεπτεμβρίου έως 20 Ιανουαρίου
2. Β΄ τετράμηνο: Από 21 Ιανουαρίου έως 15 Μαΐου



**Παράγοντες που διαμορφώνουν τον ετήσιο προγραμματισμό**

Οι παράγοντες που επηρεάζουν στη διαμόρφωση του ετήσιου προγραμματισμού, στην επιλογή των εκάστοτε αντικειμένων και στη χρονική τοποθέτησή τους είναι:

* Η αθλητική υλικοτεχνική υποδομή του σχολείου. Οι χώροι, τα γήπεδα και το αθλητικό

υλικό που έχει στη διάθεσή του ο εκπαιδευτικός Φυσικής Αγωγής, καθορίζουν τα αντικείμενα θα συμπεριληφθούν.

* Ο αριθμός των Εκπαιδευτικών Φυσικής Αγωγής στο σχολείο. Όταν συμπίπτουν οι ώρες

διδασκαλίας των Ε.Φ.Α., στο ίδιο σχολείο, μπορούν να προγραμματίσουν με διαφορετική σειρά τα αντικείμενα που θα διδάξουν, ανάλογα με τους χώρους και το υλικό, π.χ. το ένα τμήμα κάνει βόλεϊ και το άλλο μπάσκετ.

* Οι καιρικές συνθήκες. Αν το σχολείο διαθέτει μόνο ανοικτούς χώρους, επηρεάζεται το

περιεχόμενο του μαθήματος. Εναλλακτικά πρέπει να εντάσσονται και θεωρητικά αντικείμενα, τα οποία μπορούν να γίνουν μέσα στην τάξη με την ενεργητική συμμετοχή των παιδιών (συζήτηση, εργασία σε ομάδες, αξιοποίηση των ΤΠΕ κλπ.).

* Ιδιαίτερα χαρακτηριστικά της περιοχής και του σχολείου. Ιδιαίτερα αθλήματα που έχουν

καλλιεργηθεί στον τόπο, ένα στάδιο ή κάποιος άλλος χώρος (πχ άλσος, πάρκο, γυμναστήριο) που υπάρχει κοντά στο σχολείο ή ο τυχόν, ιδιαίτερος αθλητικός εξοπλισμός που είναι στη διάθεση των Εκπαιδευτικών Φυσικής Αγωγής., αξιοποιούνται στον προγραμματισμό.

* Το επίπεδο των μαθητών και μαθητριών και τι είχαν διδαχθεί το προηγούμενο σχολικό

έτος

* Οι στόχοι που θέτει ο Εκπαιδευτικός Φυσικής Αγωγής.
* Η συμμέτοχή στους Πανελλήνιους σχολικούς αγώνες ( για το ΓΕΛ ) και τους σχολικούς αγώνες «Αθλοπαιδείας» ( για το Γυμνάσιο ), καθώς και τις άλλες εκδηλώσεις τις οποίες το σχολείο συμμετέχει (παρελάσεις κ.α.).

**ΕΝΔΕΙΚΤΙΚΗ ΚΑΤΑΝΟΜΗ ΩΡΩΝ ΑΝΑ ΑΝΤΙΚΕΙΜΕΝΟ, ΤΡΙΜΗΝΟ ΚΑΙ ΤΑΞΗ ΣΤΟ ΓΥΜΝΑΣΙΟ**



**ΕΝΔΕΙΚΤΙΚΗ ΚΑΤΑΝΟΜΗ ΩΡΩΝ ΑΝΑ ΑΝΤΙΚΕΙΜΕΝΟ, ΤΡΙΜΗΝΟ ΚΑΙ ΤΑΞΗ ΣΤΟ ΓΕΝΙΚΟ ΛΥΚΕΙΟ**



**ΥΠΟΔΕΙΓΜΑ ΕΤΗΣΙΟΥ ΠΡΟΓΡΑΜΜΑΤΙΣΜΟΥ ΓΥΜΝΑΣΙΟΥ**



**ΥΠΟΔΕΙΓΜΑ ΕΤΗΣΙΟΥ ΠΡΟΓΡΑΜΜΑΤΙΣΜΟΥ ΓΕΝΙΚΟΥ ΛΥΚΕΙΟΥ**



**ΥΠΟΔΕΙΓΜΑ ΕΤΗΣΙΟΥ ΠΛΑΝΟΥ ΓΥΜΝΑΣΙΟΥ**



**ΥΠΟΔΕΙΓΜΑ ΕΤΗΣΙΟΥ ΠΛΑΝΟΥ ΓΕΝΙΚΟΥ ΛΥΚΕΙΟΥ**



Ο Εκπαιδευτικός Φυσικής Αγωγής πρέπει να διατηρεί ημερολόγιο, στο οποίο καταγράφει τις παρατηρήσεις του για κάθε διδακτική ώρα, καθώς και να συμπληρώνει σωστά το βιβλίο ύλης. Με αυτόν τον τρόπο υπάρχει μια πλήρη εικόνα του εκπαιδευτικού έργου που πραγματοποιήθηκε, ένα πραγματικό χρονοδιάγραμμα της διδασκαλίας του μαθήματος, το οποίο δείχνει που βρίσκεται, τι δεν έγινε και πως πρέπει να αναπροσαρμόσει τον προγραμματισμό του, προκειμένου να συμβαδίσει με τους στόχους του.

Επισημαίνεται ότι διατηρείται η ιδιότητα της ευελιξίας και αναμόρφωσης του προγραμματισμού, ανάλογα με τους αστάθμητους παράγοντες που μπορεί να συναντήσουμε.

Όλα τα υποδείγματα των προγραμματισμών και των πλάνων υπάρχουν στην ηλεκτρονική διεύθυνση [http://pelop.pde.sch.gr/sym11-mes/wordpress/φυσική-αγωγή/](http://pelop.pde.sch.gr/sym11-mes/wordpress/%CF%86%CF%85%CF%83%CE%B9%CE%BA%CE%AE-%CE%B1%CE%B3%CF%89%CE%B3%CE%AE/)

Επίσης στην ιστοσελίδα <http://gymnastics.mysch.gr> υπάρχει χρήσιμο υλικό, σχετικά με την νομοθεσία της Φυσικής Αγωγής, υλικό για του δημοτικούς χορούς στην Πρωτοβάθμια Εκπαίδευση, κανονισμοί αθλημάτων κ.α.

Για οποιαδήποτε διευκρίνιση ή επιπρόσθετη πληροφορία οι τρόποι επικοινωνίας είναι:

* Τηλέφωνο γραφείου : 2721086091 / 2721028521 ( γραμματεία Σχολικών Συμβούλων Μεσσηνίας )
* Κινητό τηλέφωνο : 6972693090
* e-mail: stych56@gmail.com

 Ο Σχολικός Σύμβουλος Φυσικής Αγωγής

 Μεσσηνίας - Αργολίδας

 Δρ. Στυλιανίδης Χριστόδουλος